Source: http://csmcraiova.ro/index.php?pagina=compet12
Timestamp: 2020-07-11 16:37:57+00:00

Document:
------- 26.02.2020 -------
Atleții au adus primele medalii din acest an
Şase prezenţe pe podium la Băile Felix şi am atins borna 100
Alergătorii de fond ai clubului nostru au avut o evoluţie mai mult decât mulţumitoare la Campionatul Naţional de Cros, susţinut sâmbătă la Băile Felix. Atleţii legitimaţi la CSM Craiova s-au întors cu o sumă de şase medalii, dintre care două au desemnat titluri naţionale. Moagă Elena s-a impus în proba de opt kilometri, categoria senioare individual, iar aceasta a contribuit cu rezultatul înregistrat şi în clasamentul pe echipe, în care formaţia feminină de senioare a ocupat prima poziţie, compusă din Constantinescu Daniela, Moagă Elena, Voiculescu Alina, Sima Anamaria, Vlasceanu Lorena şi Roşca Andreea. Ştefana Andrei a obţinut medalia de argint, în întrecerea de 10 km, categoria seniori, iar aceeaşi culoare a purtat şi medalia atletei Constantinescu Daniela, care a urcat pe a doua treaptă a podiumului în proba de opt kilometri, senioare. Echipa masculină, formată din Ştefana Andrei, Buşcă Marius, Ionescu Mădălin, Brabiescu Paul, a adus acasă o medalie de bronz, în timp ce echipa feminină de tineret, în componenţa Băţilă Alina, Manolache Liliana, Pârvu Corina şi Ghiţă Andreea, a completat tabloul distincţiilor clubului nostru cu o medalie de argint. Altfel, un alt rezultat meritoriu a fost obţinut de Buşcă Marius, care s- a clasat pe locul cinci şi s-a calificat la Campionatul Balcanic şi European de Cros. Cu cele şase medalii contabilizate la Băile Felix, CSM Craiova a atins borna 100 în acest an competiţional, cumulând performanţele tuturor secţiilor sportive realizate la campionatele naţionale. „ Rezultatele înregistrate la Băile Felix s-au încadrat în aşteptările noastre. Cum am spus şi înainte de competiţie, ne-am făcut planuri pentru cel puţin şase medalii, iar obiectivul propus s-a materializat. Cu aceste distincţii, clubul nostru a ajuns la un total de 100 de medalii pe plan naţional în acest an şi nu avem de gând să ne oprim aici. Mai urmează câteva competiţii la care avem şanse de prezenţe pe podium şi sunt convins că vom depăşi pragul de 100 până la finalul anului.”, a declarat Sorin Manda, directorul CSM Craiova.
Cupa României a luat sfârşit, au rămas trei cupe în vitrina CSM
Reuniunea pugilistică organizată de clubul nostru ce s-a întins pe durata a cinci zile în Bănie a ajuns la punctul final. Sâmbătă, în Casa de Cultură a Studenţilor, medaliile au fost împărţite boxerilor meritorii, după ce finalele celor 13 categorii au hotărât campionii acestei ediţii. Printre aceştia s-au aflat şi trei boxeri legitimaţi la clubul nostru: Pascu Mario(48 kg), Toboşaru Sandu(60 kg) şi Constantin James(75 kg). De menţionat este că în finala categoriei de 60 kg s-au întâlnit doi sportivi de la CSM Craiova, Toboşaru şi Fîciu, doi boxeri ce prezintă premise foarte bune pentru un viitor luminos. Pe lângă aceste medalii de aur, sportivii noştri au mai trecut în cont alte cinci dinstincţii. Fîciu Viorel(60 kg) şi Băran Daniel(63 kg) au urcat pe a doua treaptă a podimului, în timp ce Scarlat Robert(54 kg), Stancu Robert(52 kg) şi Frumosu Alexandru(60 kg) au obţinut medalii de bronz. În legătură cu partea organizatorică a acestei competiţii, totul a decurs fără cusur, conform aşteptărilor conducerii clubului, precum şi cele ale federaţiei. Vineri, atunci când s-au desfăşurat semifinalele în sala de sport a oraşului Filiaşi, a fost prezent în jurul ringului şi preşedintele federaţiei române de box, fostul pugilist profesionist Leonard Doroftei, care a urmărit cu drag întrecerile viitorului boxului autohton. Înainte de a ajunge la Filiaşi, „moşul” a trecut prin filtrul presei craiovene, care a avut ocazia să îl întâlnească în cadrul unei conferinţe de presă organizate la sediul CSM Craiova. „Vin la Craiova ca şi cum aş veni acasă. Am mulţi prieteni aici, am bucuria de a mă afla alături de foşti colegi, Iulian Cărămidă este unul dintre ei. Vreau ca boxul craiovean să devină din nou ce a fost odată, cu boxeri de valoare, care au rămas în istorie. Şi acum sunt o grămadă de copii cu potenţial, care aşteaptă să le dai şansa să meargă mai departe. Vreau să terminăm cu dezbinările astea între antrenori, să facă din nou echipă! Să se unească şi să arate tuturor ce înseamnă boxul în Craiova. Mă bucur că se organizează Cupa României aici, în Bănie, este bine pentru această zonă bogată în performanţe sportive să susţină competiţii de nivel naţional. Sunt sigur că totul a decurs până acum în condiţii optime şi se va continua în aceeaşi manieră, pentru că sunt conştient de faptul că la Craiova au existat mereu profesionişti şi acest lucru este valabil şi acum.”, a declarat “moşul” despre boxul craiovean şi organizarea Cupei României în Bănie. La nivelul conducerii CSM Craiova, impresiile de la finalul competiţiei au fost pozitive, directorul clubului, Sorin Manda, concluzionând că întrecerile au atras privirile craiovenilor, chiar dacă luptele nu s-au ridicat la un nivel foarte înalt, fiind totuşi o competiţie de juniori, iar bilanţul înregistrat de sportivii clubului pe care îl conduce s-a încadrat în limitele scontate. “ S-a încheiat o competiţie pe care am ţinut să o aducem în Craiova pentru a le oferi cetăţenilor acestui oraş şi în acest an un spectacol pugilistic. Personal, cred că totul s-a desfăşurat foarte bine, nu am întâmpinat probleme, autorităţile locale ne-au fost mereu alături, vrem să le mulţumit pe această cale, de asemenea şi celor de la Casa de Cultură a Studenţilor, Direcţia pentru Sport şi Tineret Dolj, dar şi edililor din Filiaşi, care au fost foarte primitori, precum şi celorlaţi parteneri şi sponsori. Referitor la rezultatele sportivilor noştri, acestea au fost cele aşteptate, am obţinut opt medalii, dintre care trei de aur. Suntem mulţumiţi de cum au decurs lucrurile la Cupa României, cred că federaţia nu are motive de nemulţumire şi anul viitor dorim să aducem o nouă competiţie de box nivel naţional la Craiova, dacă se poate de o anvergură mai mare. Ţin să anunţ că în luna noiembrie vom mai organiza două concursuri naţionale în Bănie, Cupa României la Marş ce va avea loc pe 1 noiembrie şi Campionatul Naţional de Cadeţi pe echipe la lupte libere, în perioada 14-15 noiembrie.”, a declarat Sorin Manda.
Rezultatele finalelor Cupei României de juniori:
- Bălteanu Florin(Pandurii Tg.Jiu) – Doghi Cristian(Universitatea Cluj)*
- Vişan Mark(CS Petrolul Ploieşti) – Anghel Mihai(CFR IRLU Craiova)*
- Pascu Mario(CSM Craiova)* - Popescu Mihai(CS Preda Piteşti)
- Marin Sergiu(CSM Sibiu) – Covaciu Claudiu(CSM Sibiu)*
- Udubaşa Andrei(CSS Rm. Vâlcea) – Bouroşu Andrei(CSM Călăraşi)*
- Petre Ionuţ(CSM Ploieşti) – Neacşu Antonio(Steaua Bucureşti)*
- Toboşaru Sandu(CSM Craiova)* - Fîciu Viorel(CSM Craiova)
- Budnărică Răzvan(Gladiatorul Iaşi)* – Băran Daniel(CSM Craiova)
- Maxim Ionuţ(CSM Călăraşi)* - Haiduc Vlad(Compet Petrolul Ploieşti)
- Neagoe Marius(CS Chimia Rm. Vâlcea) – Dincă Antonio(Comtech Slatina)*
- Secrieru Andrei(LPS Banatul Timişoara) – Constantin James(CSM Craiova)*
- Pavel Ronaldo(CS Voluntari) – Berciu Denis(CSM Lugoj)*
- Mican Emanuel(CS Voinţa Oneşti)* – Bohotici Ionuţ(CSS Sighet)
S-au încheiat calificările la Cupa României, avem opt medalii asigurate
Joi după-amiază, în incinta Casei de Cultură a Studenţilor, s-au transpus şi ultimele bătălii din etapa calificărilor a Cupei României de Juniori, competiţie organizată de CSM Craiova. Luptele din ring au fost acerbe, miza fiind una mare: prezenţa în semifinale şi, ca atare, asigurarea cel puţin a unei medalii de bronz. După cum se practică în box, dar şi în alte sporturi de luptă, ambii învinşi din semifinale sunt remuneraţi cu o distincţie de bronz, deoarece nu se mai joacă o finală „mică” pentru stabilirea locului trei. Astfel, Stancu Robert(52 kg), Toboşaru Sandu(60 kg), Fîciu Viorel(60 kg), Frumosu Alexandru(60 kg), Băran Daniel(63 kg), Constantin James(75 kg), Pascu Mario(50 kg), Scarlat Robert(54 kg) au avansat în faza semifinalelor şi vor fi prezenţi vineri în ringul amenajat în sala de sport din Filiaşi pentru a încerca o calificare în ultimul act. Reamintim, jocurile din semifinale au fost programate pentru ziua de mâine(vineri) în oraşul Filiaşi, iar partidele vor începe la ora 16. Sâmbătă, începând cu ora 14.00, tot în Casa de Cultură a Studenţilor din Craiova, se vor desfăşura întrecerile finale ale Cupei României şi va avea loc festivitatea de premiere.
Iată rezultatele consemnate în ultima zi a calificărilor: 48 kg:
- Vişan Mark(CS Petrolul Ploieşti)* - Mertik Alexandru(CSM Iaşi)
- Ciubotaru Andrei(Voinţa Oneşti) – Anghel Mihai(CFR IRLU Craiova)*
- Marin Sergiu(CSM Sibiu)* – Rădeanu Nelu(CSM Reşiţa)
- Stancu Robert(CSM Craiova) – Covaciu Claudiu(CSM Sibiu)*
- Zulbie Denis(CSM Călăraşi)* – Şoavă Daniel(CSM Reşiţa)
- Malageac Paul(CSM Iaşi) – Toboşaru Sandu(CSM Craiova)*
- Fîciu Viorel(CSM Craiova)* - Oncescu Alexandru(CSM Târgovişte)
- Ples Ştefan(Unirea Alba-Iulia) – Frumosu Alexandru(CSM Craiova)*
- Zgavirogea Adrian(CSS Rm. Vâlcea) – Băran Daniel(CSM Craiova)*
- Maxim Ionuţ(CSM Călăraşi)* - Pletea Roberto(CSS Rm. Vâlcea)
- Bihari Dimitrie(CSM Reşiţa) – Hiduc Vlad(CS Petrolul Ploieşti)*
- Fieraru Constantin(CS Box Artrom) – Secrieru Mihai(LPS Banatul Timişoara)*
- Văleanu Andrei(CS Pandurii Tg.Jiu) – Constantin James(CSM Craiova)*
- Nican Emanuel(CS Voinţa Oneşti)* – Mosor Mihai(CSM Slatina)
- Bohotici Onuţ(CSS Sighet)* - Gherbau Damian(Dinamo Bucureşti)
Leonard Doroftei şi Sorin Manda vor susţine o conferinţă de presă vineri(24 octombrie)
CSM Craiova va organiza mâine(vineri – 24 octombrie), începând cu ora 13.00, la sediul clubului din strada Ştirbei Vodă, nr.9(Laguna Albastră), o conferinţă de presă în vederea activităţii secţiei de box şi desfăşurării Cupei României de Juniori. Invitatul principal al întrunirii mediatice va fi Leonard Doroftei, preşedintele federaţiei române de box, care a sosit în Bănie cu ocazia competiţiei pugilistice organizate de clubul nostru, aflată în plină desfăşurare. Alături de Doroftei, în faţa presei se va afla şi directorul CSM Craiova, Sorin Manda.
21 de atleţi aleargă pentru medaliile naţionale la cros
Sâmbătă, la Băile Felix, se va derula Campionatul Naţional de Cros(S, T, J1, J2), competiţia la care clubul nostru va trimite un număr de 21 de sportivi. Medaliile se vor acorda atât individual, cât şi într-un clasament pe echipe, la fiecare categorie de vârstă. Cum spuneam, în probele individuale clubul nostru va fi reprezentat de un total de 21 de atleţi, iar pentru o distincţie la echipe se vor lupta patru formaţii, dintre care una singură este la masculin. Aşadar, echipele CSM Craiova vor arăta astfel: Seniori M - Ionescu Madalin, Buşcă Marius, Ştefana Andrei, Brabiescu Paul(10000 m), Seniori F - Boangiu Iuliana, Popescu Mihaela, Voiculescu Alina, Niţuleasa Alina(8000 m), Seniori F - Constantinescu Daniela, Sima Anamaria, Moagă Elena, Vlascenu Lorena, Roşca Andreea(8000 m), Tineret F - Ghiţă Andreea, Băţilă Alina, Manolache Liliana, Pârvu Corina, Arvatu Adriana(6000 m). Pe lângă cei menţionaţi, la individual vor mai alerga şi Motogna Bogdan(tineret – 8000 m), Bârsanu Elena(juniori 2 – 6000 m) şi Scurtu Gabriel(juniori 2 – 6000 m). Sportivii vor fi însoţiţi la Băile Felix de către antrenorii Chirilă Justinian, Ilie Elena, Ustabacieff Gabriela, Roşca Eleodor şi Tacotă Gheorghe. Directorul clubului, Sorin Manda, are aşteptări mari de la sportivii CSM-işti pentru această competiţie, fiind de părere că se pot întoarce cu un minim de şase medalii. “ Anul acesta a fost unul prosper din punctul de vedere al rezultatelor, am contabilizat un număr important de medalii, am depăşit totalul de anul trecut şi înseamnă că există semne de progres, ceea ce ne bucură. Nu vrem să ne oprim aici, iar până la sfârşitul anului sunt de părere că putem trece în bilanţ peste 100 de medalii. La Campionatul Naţional de Cros mă aştept să obţinem cel puţin şase distincţii, din totalul celor 21 de sportivi care vor participa şi cele patru formaţii, avem motive să fim încrezători. Sper ca atleţii noştri să prindă o zi bună şi să mi se confirmă aşteptările.”, a declarat Sorin Manda, directorul CSM Craiova.
Rezultatele înregistrate în a doua zi a calificările la Cupa României - Juniori
Iată toate rezultatele înregistrate în a doua zi a Cupei României – runda calificărilor, desfăşurată miercuri după-amiază în Casa de Cultură a Studenţilor: 46 kg: - Bodizar Alin(CSM Reşiţa) – Voiculescu Andrei(CFR IRLU Craiova)* - Amandiţă Moruzi(CSM Craiova) – Doghi Dorin(Universitatea Cluj)* 50 kg: - Pascu Mario(CSM Craiova)* – Chirilă Adrian(CSS Hunedoara) - Ioan Paul(CS Farul) – Popescu Mihai(CS Preda Piteşti)* - Ciobanu Florin(CSM Ploieşti) – Lingurar Alin(CS Universitatea Cluj)* 54 kg: - Tudoran Eduard(CFR IRLU Craiova)* - Costache Florin(CS Petrolul Ploieşti) - Bodi Chrol(Voinţa Cluj) – Udubaşa Andrei(Chimia Râmnicu-Vâlcea)* - Bouroşu Sroin(CSM Călăraşi)* - Căpăţână Alexandru(CS Box Artrom) - Necula Bogdan(CSM Piteşti) – Scarlat Robert(CSM Craiova)* 57 kg: - Zaiti Iulian(CSS Hunedoara) – Mogodici Ionuţ(CSM Piteşti)* - Florea Alexandru(CSM Piteşti) – Petre Ionuţ(CSM Ploieşti)* - Necoară Gavril(LPS Banatul Timişoara)* – Ghioacă Dumitru(CSM Craiova) - Macovei Ramon(Chimia Râmnicu-Vâlcea) – Neacşu Alin(Steaua Bucureşti)* 70 kg: - Dincă Dan(CS Box Comtech)* - Ştepan Marius(CSM Craiova) - Serdean Andrei(CS Universitatea Cluj) – Stoica Cătălin(CSM Călăraşi)* 75 kg: - Constantin James(CSM Craiova)* – Pop Ion Marian(CSS Sighet) 80 kg: - Roman Cristian(CS Târgovişte) – Ganciu Andrei(CS Box Comtech)* * - Reprezintă câştigătorul fiecărui meci.
Rezultate după prima zi a calificărilor din cadrul Cupei României de Juniori
S-a dat “verde” la pumni: Cupa României a luat startul! În după-amiaza de marţi, în Casa de Cultură a Studenţilor, începând cu ora 16, gongul a sunat pentru prima dată în cadrul Cupei României de Juniori, competiţie organizată de CSM Craiova, în colaborare cu autorităţile locale. În total s-au desfăşurat 17 meciuri, dintre care unul a fost amical, toate făcând parte din etapa calificărilor. De la clubul nostru au intrat în ring patru boxeri, doar trei dintre aceştia obţinând calificarea pentru următoarea fază. Stancu Robert(52 kg), Scarlat Robert(54 kg) şi Frumosu Alexandru(60 kg) şi-au câştigat primele partide disputate la Cupa României şi vor continua astfel parcursul în întrecerea susţinută de Casa de Cultură a Studenţilor. Miercuri şi joi vor urma noi meciuri de calificări, iar vineri luptele se vor muta la Filiaşi pentru transpunerea semifinalelor. Sâmbătă, reamintim, vor fi hotărâte medaliile în Casa de Cultură a Studenţilor, odată ce finalele tuturor categoriilor îşi vor desemna câştigătorii. Iată toate rezultatele înregistrate în prima zi a calificărilor: 48 kg: - Ciobotaru Andrei(CS Voinţa Oneşti)* – Buznicu Eremia(Pandurii Tg.Jiu) - Iusmen Dincer(Farul Constanţa) – Anghel Mihai(CSS IRLU Craiova)* 52 kg: - Dincă Alexandru(CSM Giurgiu) – Stancu Robert(CSM Craiova)* - Panait Gergică(CSM Piteşti) – Covacici Claudiu(CSM Sibiu)* 54 kg: - Buzatu David(Pandurii Târgu-Jiu) – Necula Bogdan(CSM Piteşti)* - Scarlat Robert(CSM Craiova)* – Matei Vlad(CS Dinamo Bucureşti) 60 kg: - Toma Alexandru(CS Dinamo Bucureşti) – Oncescu Alexandru(CSM Târgovişte)* - Pleş Ştefan(Alba-Iulia)* – Floarea Denis(LPS Banatul Timişoara) - Frumosu Alexandru(CSM Craiova)* – Călin Narcis(CSM Ploieşti) 66 kg: - Miamer Samir(Farul Constanţa) – Pletea Roberto(CSS Rm. Vâlcea)* - Bihari Dimitrie(CSM Reşiţa)* - Pătra George(CSM Craiova) - Cernat Valentin(CSM Ploieşti) – Haiduc Vlad(CS Petrolul Ploieşti)* +80 kg: - Mican Emanuel(Voinţa Oneşti)* - Zaharencu Alin(Danubius Tulcea) - Mosor Mihai(CSM Slatina)* – Georgescu Cornel(CSM Târgovişte) - Bohotici Ionuţ(CSS Sighet)* – Marin Mineia(CS Târgovişte) - Şuşureac Adrian(LPS Banatul Timişoara) – Gherbali Damian(CS Dinamo Bucureşti)*
Conferinţă de presă rezultate Ioana Roşca.
CSM Craiova organizează mâine(marţi – 21.10.2014) o conferinţă de presă ce va avea drept subiect principal parcursul de până acum al tenismenei Ioana Roşca şi ceea ce aceasta va urma să facă în puţinele luni rămase din anul 2014. Întrunirea mediatică va avea loc la sediul Clubului Sportiv Municipal, din Strada Ştirbei Vodă, nr. 9(Laguna Albastră), cu începere de la ora 14.00, iar în spatele microfoanelor se vor afla sportiva Ioana Roşca, antrenorul acesteia din cadrul clubului, Alex Banciu, şi directorul CSM Craiova, Sorin Manda. Cu prilejul acestei conferinţei, jucătoarea craioveană îşi va prezenta performanţele obţinute în decursul acestui an, fiind câştigătoarea şi finalista a mai multor turnee internaţionale, dar şi interne, precum şi competiţiile la care urmează să participe în viitorul apropiat. Reamintim că Ioana Roşca a realizat în primăvară o performanţă în premieră pentru tenisul craiovean, prin cucerirea trofeului în proba de dublu junioare din cadrul turneului de mare şlem susţinut în Paris, Roland Garros. Altfel, tot în cadrul conferinţei de presă de mâine, directorul clubului, Sorin Manda, va aduce câteva precizări în legătură cu desfăşurarea Cupei României de Box, categoria juniori, competiţie ce este organizată de CSM Craiova şi va avea loc în intervalul 21-25 octombrie, în Bănie.
CSM Craiova organizează Cupa României la Box
Bănia va găzdui timp de o săptămână o competiţie aflată pe calendarul naţional al federaţiei române de box. Sute de pugilişti din toate colţurile ţării vor fi prezenţi în intervalul 20-25 octombrie la Craiova, pentru a-şi împărţi medaliile naţionale din cadrul Cupei României la Juniori. Concursul a fost adus în Craiova la iniţiativa clubului nostru, care împreună cu autorităţile locale a reuşit să găsească resursele necesare pentru a susţine din nou o întrecere naţională de box, aşa cum s-a întâmplat şi anul trecut, când în toamnă s-a desfăşurat Campionatul Naţional de Cadeţi. Programul competiţional constă în sosirea participanţilor luni(20 octombrie), urmând ca în zilele de marţi, miercuri şi joi să se deruleze rundele eliminatorii, vineri vor avea loc semifinalele, iar sâmbătă vor fi împărţite medaliile supreme. Toate meciurile se vor transpune într-un ring amenajat în incinta Casei de Cultură a Stundeţilor, cu excepţia partidelor din semifinale care vor fi susţine în afara Craiovei, mai precis la Filiaşi. Luptele vor începe zilnic la ora 16 şi se vor încheia undeva în jurul orei 20. Evenimentul sportiv va fi un prilej excelent pentru iubitorii boxului din Bănie să asiste la întreceri crâncene, între pugilişti promiţători ai boxului autohton. Directorul clubului CSM Craiova, Sorin Manda, a declarat că a decis să mai aducă o competiţie de nivel naţional în Craiova deoarece acest oraş, cu o bogată istorie sportivă, merită să fie gazda a cât mai multe concursuri cu caracter oficial şi are nevoie de organizarea acestor concursuri pentru a-şi promova valorile locale, „Am văzut că anul trecut Campionatul Naţional de Cadeţi s-a desfăşurat foarte frumos la Craiova şi am zis că ar fi păcat ca în acest an să nu mai aducem o competiţie naţională în Bănie. Am vorbit cu cei de la federaţie şi ne-am înţeles pentru Cupa României de Juniori. Este o întrecere ce va aduna un număr considerabil de boxeri de la toate cluburile din ţară, suntem pregătiţi să facem faţă cu succes cerinţelor organizatorice şi garantez că va fi un spectacol interesant pentru cei care simpatizează acest sport. Meciurile se vor desfăşura în Casa de Cultură a Studenţilor, unde va fi amenajat un ring, şi aşteptăm craiovenii să vină la partide, să se bucure de reprezentaţiile pugilistice ce vor avea loc timp de o săptămână în Bănie. Încercăm să aducem cât mai multe competiţii de nivel naţional în Craiova, trebuie să promovăm sportul local, pentru că avem mulţi sportivi talentaţi pe care oamenii de rând nu îi cunosc. Mai mult, faptul că vor fi prezenţi sportivi din toată ţara şi se vor întrece într-un cadru oficial, spectacolul va stârni interesul copiilor să se orienteze către practicarea unei discipline sportive.”, a declarat Sorin Manda, directorul CSM Craiova. De la clubul organizator, vor participa 11 sportivi. Toboşaru Sandu(60 kg), Băran Daniel(60 kg), Scarlat Robert(54 kg), Pascu Mario(50 kg), Amandiţă Moruzi(46 kg), pregătiţi de Joiţa Ion, şi Fîciu Viorel(60 kg), Frumosu Alexandru(60 kg), Pătra Mărăcine(66 kg), Stepan Marius(70 kg), Constantin Mişel(75 kg), Stancu Robert(52 kg), pregătiţi de Buzduceanu Costică, vor încerca să îşi treacă în cont o prezenţă pe podium la Cupa României, sub ochii familiei şi prietenilor.
Boxerii s-au întors cu premii de la malul Mării
Doi dintre elevii maestrului Buzduceanu Costică au avut succes la competiţia „Mănuşa Litoralului”, susţinută în Constanţa la sfârşitul săptămânii trecute. Pugiliştii clubului nostru nu s-au întors cu „mănuşa” goală, dimpotrivă au adus acasă două medalii. Păpuşoiu Marius(64 kg) şi- a trecut în cont medalia de argint, după ce a fost învins în finală de boxerul hunedorean Sorin Dobondi, component al lotului naţional. Pugilistul craiovean a ajuns în ultimul act, după ce a trecut în prima rundă de Dascălu Simion, sportiv legitimat la Dinamo Bucureşti, iar în meciul secund l-a eliminat pe localnicul Hazoiţei(Farul Constanţa) prin K.O. obţinut în repriza a doua. În final, Marius a fost nevoit să se mulţumească doar cu medalia de argint. Al doilea boxer al clubului nostru care a izbutit o prezenţă pe podium la concursul susţinut în Constanţa este Stănică Darius(60 kg). Acesta şi-a adjudecat medalia de bronz, ca urmare a înfrângerii suferite în semifinale în faţa constănţeanului Mustafa Arsen, vicecampion mondial de juniori, un adversar mai mult decât redutabil. „ Sportivii mei au avut o comportare excepţională, am revenit acasă cu două medalii. Chiar dacă a fost un turneu amical, nefiind o competiţie aflată pe calendarul federaţiei române de box, este un concurs tradiţional pentru pugilismul constănţean şi am acceptat cu drag să participăm. Nu am făcut-o deloc rău, am obţinut două medalii, prin Păpuşoiu Marius şi Stănică Darius, iar meciurile jucate acolo au desemnat teste bune înainte de Cupa României.”, a declarat Buzduceanu Costică, antrenorul celor doi sportivi premiaţi la „Mănuşa Litoralului”.
Surorile Balica au urcat pe podium la Severin
De curând, la Drobeta Turnu-Severin, s-a desfăşurat Campionatul Naţional de Ne Waza pentru categoriile de vârstă U16, U14 şi U12, iar două dintre judoka clubului nostru s-au întors cu premii. Surorile Balica, unele dintre cele mai promiţătoare copile ale judoului românesc, au cucerit o medalie de aur şi o medalie de argint în competiţia de la malul Dunării, la categoria U12. Cele două surori s-au întâlnit în finală, împărţindu-şi medaliile în familie. Balica Andreea a fost cea care a izbutit să urce pe prima treaptă a podiumului, urmată îndeaproape de sora sa, Balica Ştefania, care a ocupat locul secund, ambele în limitele categoriei de 48 kg. Cele două sportive sunt obişnuite cu prezenţa în luminile reflectoarelor, deoarece atât în acest an cât şi anul trecut, şi-au adjudecat titlurile naţionale la competiţiile rezervate copiilor. „ Ne-am întors cu două medalii de la Campionatul Naţional de Ne Waza, desfăşurat la Drobeta Turnu-Severin. Balica Andreea şi Balica Ştefania au cucerit medalia de aur, respectiv argint, rezultate la care ne aşteptam, deoarece ambele sunt campioane naţionale. Se putea mai mult, am mai avut un loc cinci, dar per ansamblu copiii au avut o comportare mulţumitoare la Severin.”, a declarat Nicola Adrian, antrenorul secţiei de judo a CSM Craiova.
Echipa de cadete, favorită la titlul naţional
Elevele lui Banciu s-au întors victorioase de la Constanţa, cu o nouă reuşită pe plan naţional în întrecerile de echipe, categoria cadeţi. Weekendul trecut, la malul Mării, a avut loc cea de-a treia etapă a Campionatului Naţional de cadeţi pe echipe, urmând ca în noiembrie finala să se ţină la Craiova. Până atunci, fetele noastre au demonstrat că merită să dobândească titlul de campioane naţionale în faţa propriilor spectatori. Au avut o prestaţie impecabilă la Constanţa, care le-a propulsat pe prima treaptă a podiumului. Astfel, echipa formată din Ioani Cristina(40 kg – locul I), Priceputu Ştefania(43 kg - locul I), Breazu Denisa(46 kg - locul II), Pintilie Cristina(48 kg – locul I), Vârban Daniela(48 kg - loc III), Bărbulescu Mihaela(52 kg - locul I), Enache Ana(56 kg - locul III), Iva Mădălina(60 kg - locul I), Anghel Alexandra(65 kg - locul I), Dinică Roxana(65 kg - locul III), Niţu Larisa(70 kg - locul I), a ocupat prima poziţie a clasamentului în cadrul competiţiei de la Constanţa, cu un total de 87 de puncte. Formaţia noastră a fost urmată în ierarhie de LPS Botoşani(65 de puncte) şi CS Vaslui(63 de puncte). “ A fost ultima etapă de campionat naţional, iar acum va urma finala, pe care o vom disputa la Craiova. Conform aşteptărilor noastre, ne-am întors câştigători de la Constanţa, este o victorie ce ne acordă încredere şi ne ţine moralul sus pentru concursul final, din noiembrie, atunci când va conta cu adevărat clasarea pe podium. Eu spun că avem mari şanse să cucerim titlul naţional, mai ales că ne vom lupta pentru el acasă, în Craiova.”, a declarat Petre Banciu, antrenorul secţiei de lupte libere a CSM Craiova.
Marius Ionescu şi-a bătut propriul record la Chester Marathon
„Piciul” a făcut furori la cursa de maraton a oraşului Chester, desfăşurată în weekendul trecut. La fel ca la ediţia precedentă, craioveanul s-a impus fără probleme şi a câştigat pentru a doua oară consecutiv competiţia susţinută în zona nord-vestică a Angliei. Mai mult, Ionescu a îmbunătăţit recordul concursului, pe care tot el în doborâse anul trecut. „Piciul” a trecut linia de sosire după 2 ore 21 de minute şi 25 de secunde, o performanţă care i-a impresionat pe englezi. La linia de start, au fost prezenţi mii de concurenţi, atât amatori ai alergării cât şi sportivi de performanţă. Marius Ionescu a declarat că a acceptat cu mare drag să revină la competiţia de la Chester, atunci când organizatorii l-au contactat pentru a-l invita la cursă. „ Este o cursă pe care şi anul trecut am câștigat-o, tot cu recordul traseului, iar anul acesta organizatorul a dorit să alerg şi neavând o altă cursă, bineînțeles că nu am refuzat. Este foarte plăcut sa revii la o cursă pe care ai câștigat- o. Am fost primit cu braţele deschise şi felicitiat de multă lume la sfârşitul concursului. Sunt încântat că am avut o prestaţie conform aşteptărilor şi nu am dezamăgit organizatorii, pentru că nivelul concursului în sine nu a fost foarte ridicat, dar a fost o competiţie bună şi oamenii din zonă au avut nevoie de spectacol, ceea ce cred că le-a fost oferit. », a declarat Marius Ionescu.
Buşcă, Ionescu şi Ştefana au alergat la crosul “Loteria Română”
Duminică, în capitală, mai exact în Piaţa Constituţiei, Loteria Română a organizat a XVII-a ediţie a crosului cu acelaşi nume. Participarea a fost numeroasă, mulţi fiind atraşi de premiile în bani puse la bătaie de organizator, iar la linia de start s-au adunat peste 3000 de alergători. Concursul s-a desfăşurat pe mai multe categorii de vârstă, începând de la copii până la persoane trecute de prima tinereţe. Printre competitori, s-au aflat şi trei atleţi legitimaţi la clubul nostru, Marius Buşcă, Marius Ionescu şi Ştefana Andrei. Singurul care a reuşit să urce pe podium a fost Marius Buşcă, care a obţinut medalia de aur la categoria 35-49 de ani. “Piciul” s-a clasat pe locul patru la seniori, în timp ce Ştefana a încheiat competiţia cu o poziţie mai jos. “ A fost o cursă puternică, deoarece au fost prezenţi sportivi buni, nu numai din interiorul ţării, dar şi din apropierea graniţelor. Pot să spun că a fost un nivel apropiat de campionatul naţional. Loteria tot timpul a atras oameni de performanţă datorită premiilor pe care le acordă. În cele din urmă, a fost o competiţie frumoasă, o atmosferă frumoasă, s-a dovedit o cursă bună de pregătire pentru noi. Au mai venit şi nişte bani, ceea ce ne bucură.”, a declarat Marius Buşcă, unul dintre laureaţii crosului organizat de Loteria Română. Premiile în bani au fost acordate până la locurile cinci la fiecare categorie, iar la total recompensele au fost primite de primii zece clasaţi.
Atleţii de la CSM Craiova atacă titlul naţional pe echipe la CN de Semimaraton
Alergătorii de cursă lungă se află în faţa unei noi provocări în care sunt puse în joc medalii la nivel naţional. Sâmbătă, la Cluj-Napoca, se va desfăşura Campionatul Naţional de Semimaraton, la care clubul nostru va fi reprezentat de nouă sportivi: Ionescu Marius, Buşcă Marius, Ştefana Andrei, Ionescu Mădălin, Ion Daniel, Rotaru Aurel, Ghiţă Andreea, Băţilă Alina şi Pârvu Corina. “Piciul”, cum este poreclit cel mai reprezentativ maratonist român din ultimii ani, vine după o perioadă de tranziţie şi se află la începutul unei noi etape de pregătire, ceea ce îl determină să rămână rezervat în declaraţii înainte de finishul cursei de sâmbătă. “ Eu sunt realist şi nu vreau să mă autoanunţ înainte de startul competiţie ca principal favorit. Ştiu la ce nivel mă aflu cu pregătirea în acest moment şi cred că adversarul meu cel mai important, Nicolae Soare, are un mic avantaj din acest punct de vedere. Însă asta nu mă va împiedica să dau tot ce pot în timpul cursei. Concursul este concurs, orice se poate întâmpla. În schimb, la echipe nu concep ca CSM Craiova să nu iasă campioană naţională. Vreau să ajut echipa, atât eu cât şi colegii mei ştim că avem cea mai bună şansă la titlu. Acesta va fi obiectivul principal pentru mine, iar la individual vom vedea la sfârşitul probei ce voi reuşi.”, a declarat Marius Ionescu. Astfel, echipa masculină de seniori a CSM Craiova va fi compusă din Ionescu Marius, Buşcă Marius şi Ştefana Andrei, în timp ce la fete vor puncta în clasamentul pe echipe cele trei atlete care vor intra în cursă. Sportivii au programată plecarea spre Cluj- Napoca în ziua de mâine.
Şapte medalii pentru pugiliştii cadeţi
Săptămână de bun augur pentru sportivii secţiei de box a clubului municipal din Bănie. În perioada 8-14 septembrie, la Sulina, s-a desfăşurat Campionatul Naţional de Cadeţi la Box. Competiţia s-a dovedit o „fabrică” de medalii pentru boxerii noştri, care au urcat de nu mai puţin de şapte ori pe podium, dintre care trei prezenţe au fost pe prima treaptă. Astfel, din grupa antrenorului Joiţa Ion, Pătru Ionuţ a obţinut titlul naţional la categoria 56 kg, în timp ce Mişu Adrian şi-a adjudecat tot o medalie de aur, însă în limitele categoriei de 43 kg. „ A fost o competiţie foarte bună pentru noi, ne-am întors cu două titluri naţionale. Ne- am aşteptat să obţinem medalii, am plecat cu acest gând la Sulina, dar faptul că am luat două medalii de aur ne bucură enorm de mult. Ambii sportivi sunt foarte muncitori, şi-au dorit mult să urce pe podium, şi munca lor de la antrenamente le- a fost răsplătită.”, a declarat Joiţa Ion. Sub îndrumarea antrenorului Buzduceanu Costică, Buzduceanu Petre(43 kg), Florincioiu Cristian(56 kg) şi Câţu Marius(59 kg) s-au întors acasă cu medaliile de bronz. „ Am plecat optimişti la Sulina, şi suntem bucuroşi că nu ne-am întors cu mâinile goale. Puteam mai mult de atât, dar orice medalie este binevenită şi reprezintă încununarea muncii acestor sportivi.”, a spus şi maestrul Buzduceanu. Din partea antrenorului Dragomir Ion, care face voluntariat pentru CSM Craiova, Barbu Eduard(52 kg) a dobândit titlul naţional, în timp ce Bolovan Dorel(50 kg) a urcat pe a treia treaptă a podiumului. Aflat sub „mâna” aceluiaşi maestru, Badea Alexandru(46 kg) a primit premiul de cel mai combativ boxer al categoriei în limitele căreia a boxat.
Marius Ionescu, cel mai bun european la un semi-maraton în Angola
„Piciul” a participat de curând la o competiţie de semi-maraton pe continentul „negru”. Maratonistul de meserie al Băniei a făcut o cursă bună şi s-a clasat pe prima poziţie în rândul europenilor. Concursul s-a desfăşurat în Angola, Cidade de Luana, sub denumirea de „Meia Maratona Internacional”, fiind a doua ediţie materializă de organizatori. Craioveanul Ionescu a trecut linia de sosire pe locul 17, cu un timp de 1h08’05’’, în faţa sa fiind numai alergători de culoare. La start au fost prezenţi atleţi de renume mondial, precum recordmanul mondial la proba de semimaratona Tadesse Zersenay sau vicecampionul mondial din acest an Samuel Tsegay. “Piciul” s-a arătat mulţumit de prestaţia avută în Angola, mai ales că a plecat la drum fără aşteptări mari. “ Nu am avut aşteptări mari de la această cursă, pentru că am fost într-o semi-vacanţă după ce m-am întors de la Zurich. Am terminat primul dintre europeni, însă concurenţa a fost una acerbă deoarece la linia de start au fost prezenţi alergători extrem de buni la nivel mondial. În clasamentul general am ocupat locul 17, însă cu timpul pe care l-am înregistrat acum, anul trecut la acelaşi semi-maraton aş fi ocupat şase poziţii mai sus în clasament. Deci, pot spune că această ediţie a fost mult mai tare din punctul de vedere al nivelului participanţilor. Traseul a fost gândit pe coasta Atlanticului, a fost un traseu bun, ne-au ajutat şi condiţiile metereologice, per total nu au existat probleme. Cu această cursă se încearcă promovarea orașului si bineînțeles a țării. De acum voi reîncepe pregătirea uşor –uşor pentru noul sezon competiţional.”, a declarat Marius Ionescu.
Matican şi Braia, la înălţime în Cluj
Cicliştii de la CSM Craiova s-au întors cu premii de la Trofeul “Ardealului”. Organizat în Cluj-Napoca, în perioada 4-6 septembrie, competiţia a adunat cei mai buni ciclişti din ţară, iar cei doi craioveni nu au dezamăgit. Braia Vasile, un puşti în vârstă de numai 11 ani, şi-a depăşit limitele şi a concurat cu colegi mult mai în vârstă, reuşind să ocupe un loc pe podium. Micuţul sportiv din Bănie şi-a adjudecat medalia de bronz la finalul celor trei probe: şosea, contratimp şi circuit. Braia a fost nevoit să participe cot la cot cu ciclişti mai experimentaţi decât el, deoarece la linia de start nu s-au adunat îndeajuns de mulţi sportivi la categoria lui de vârstă. Faptul că a concurat alături de băieţi mai mari, nu a fost un impediment pentru ciclistul craiovean să se întoarcă cu un premiu. Altfel, băiatul minune al sportului special din Bănie, Theo Matican, şi-a trecut în cont o nouă medalie de aur. Theo a încheiat fără probleme cursele de la Cluj-Napoca, revenind cu încă un trofeu suprem în Bănie. “ A fost un concurs foarte reuşit pentru noi. Este de remarcat performanţa obţinută de Braia Vasile, care a concurat cu sportivi mult mai mari ca vârstă. Toată lumea l-a felicitat la sfârşitul competiţiei, pentru că a dat dovadă de ambiţie şi forţă mentală, în ciuda faptului că la vârsta fragedă pe care o are ar fi putut ceda presiunii. Este un băiat talentat şi muncitor, iar rezultatele confirmă vorbele. Theo a continuat să facă ceea ce ştie el mai bine, adică să câştige curse. A avut o prestaţie impecabilă, ceea ce i-a şi adus medalia de aur. Pe scurt, am plecat cu mâinile goale la Cluj şi ne-am întors cu ele pline.”, a declarat Viorel Chiliban, antrenorul secţiei de ciclism de la CSM Craiova.

References: CSM 
 CSM 
 CSM 
 CSM

 CSM 
 CSM 
 CSM 
 CSM 

CSM 
 CSM 
 CSM 
 CSM 
 CSM 

CSM 
 CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM